Tyve har været på spil i det centrale Hjørring. Nærmere bestemt i P-huset i Nørregade, hvor tyvene er brudt ind og stjålet diverse ting fra bilerne. Tyverierne er foregået i perioden fra klokken 16 tirsdag til 06.30 onsdag morgen. I samme tidsrum blev der begået tyveri fra en personbil parkeret på Jernbanegade i Hjørring, ligesom der blev begået hærværk på en personbil parkeret på Mammutpladsen. Det oplyser Nordjyllands Politi. Tyvene stjal blandt andet en ovnrist fra Miele, briller, en instruktionsbog til Opel Insignia, servicehæfte, rayban-solbriller, nogle benzinkort, en sort Wellensteyn jakke påtrykt "Märker Horses", sort Wellensteyn vest påtrykt "Märker Horses", blå Wellensteyn sommerjakke, brun Wellensteyn jakke, dankort, sygesikringsbevis, kørekort og solbriller af ukendt mærke. Hvis du ved noget, eller tilbydes hælervarer, så kontakt Nordjyllands Politi på 114.

Opsummering:
Der har siden tirsdag eftermiddag været indbrud i flere biler parkeret i P-huset på Nørregade i Hjørring.